土爾扈特南後旗

土爾扈特南後旗是青海蒙古的一旗 ， 俗稱 “ 角昂扎薩 ” 。 元臣翁罕 ， 數傳至博第蘇克 ， 自稱青海土爾扈特臺吉之裔 。 雍正三年授札薩克一等臺吉 ， 世襲 。 佐領三 。 牧地當碩羅巴顏哈拉山之陽 ， 曰鄂博圖 。 東至莫古立源 ， 南至袞阿爾臺 ， 西至庫克烏松木魯 ， 北至登納吉爾尼 。 薩爾哈布齊海河 ， 自西來屈曲而南 ， 有哈爾渾舍裏小河 ， 舊以爲阿爾坦河 ， 自北來會 ， 合而南入黃河 。 呼呼烏蘇河 ， 在阿爾坦河之西北 ， 源出蘇羅達巴罕 ， 南入黃河 。